《青楼曲刘子雍胡伯清程伯羽同赋 其一》
明代·刘炳

画阑落尽绛桃花，依旧寻芳小径斜。鬓黛压钗金有晕，臂酥凝径玉无瑕。

三千弱水波清浅，十二巫云树碧遮。郎马不来春已暮，泪痕香断湿琵琶。

作者简介：元明间江西鄱阳人，字彦炳。元顺帝至正中，从军于浙。元末诣朱元璋，献书言事。平江西，授中书典签。洪武中屡升大都督府掌记，除东阿知县。旋以病告归，年六十九卒。工诗，有《春雨轩集》。